
ДО                                                   
ОБЩИНСКИ СЪВЕТ
БУРГАС




ДОКЛАДНА ЗАПИСКА
ОТ
МИХАИЛ НЕНОВ
ЗАМЕСТНИК - КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ 
ДЕЙНОСТИ И МЛАДЕЖКИ ПОЛИТИКИ“  ПРИ ОБЩИНА БУРГАС
 
	
ОТНОСНО: Кандидатстване с проектно предложение „Ремонт и реконструкция на сградата на Център за временно настаняване 1 и 2“- гр. Бургас, кв. „Акациите“, ул. „Беласица“ № 6, към Фонд „Социална закрила“ по Компонент 1 „Придобиване на дълготрайни активи, текущо поддържане на материалната база; изграждане на нова, реконструкция и модернизация на съществуващата материална база за предоставяне на социални услуги“


	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


	Със Заповед № РД01-5/12.01.2026г. на зам. министъра и председател УС на ФСЗ - Румяна Петкова е одобрено обявление за набиране на проекти предложения за финансиране от Фонд „Социална закрила“ по Компонент 1 „Придобиване на дълготрайни активи, текущо поддържане на материалната база; изграждане на нова, реконструкция и модернизация на съществуващата материална база за предоставяне на социални услуги“.
	На територията на община Бургас функционират социалните услуги „Център за временно настаняване 1 и 2“/ЦВН 1 и 2/, разположени в кв. „Акациите“, в близост до центъра на града. 
	ЦВН 1 и 2  предоставят подкрепа на лица и семейства, останали без подслон или изпаднали в кризисна ситуация. Основната цел на услугите е осигуряване на временен подслон, безопасна среда и социална подкрепа за преодоляване на трудна житейска ситуация и предотвратяване на социалната изолация.
	Сградният фонд, в който се предоставят услугите, се нуждае от извършване на ремонтни дейности и подобряване на материално-битовите условия с цел осигуряване на по-добра и безопасна среда за потребителите и служителите. Част от помещенията се нуждаят от реконструкция, обновяване на инсталации, ремонт на санитарни помещения, подобряване на енергийната ефективност и обновяване на общите пространства.
 	В тази връзка е налице възможност за кандидатстване пред Фонд „Социална закрила“ към Министерството на труда и социалната политика по целева програма за финансиране на проекти, насочени към ремонт, реконструкция и подобряване на материалната база на социални услуги
	Предвижда се изготвяне и подаване на проектно предложение с наименование: „Ремонт и реконструкция на сградата на Център за временно настаняване 1 и Център за временно настаняване 2“.
	Основните дейности по проекта ще включват:
извършване на строително-ремонтни дейности в сградата;
· ремонт и модернизация на санитарни и битови помещения;
· подобряване на условията за пребиваване на потребителите;
· обновяване на общи помещения и инфраструктура;
· подобряване на енергийната ефективност и функционалността на сградата;
· осигуряване на по-добра достъпност и безопасна среда.
Реализирането на проекта ще допринесе за:
· значително подобряване на материалната база на социалните услуги;
· осигуряване на по-добри условия за временно настаняване на лица в риск;
· повишаване качеството на предоставяните социални услуги;
· създаване на по-безопасна и благоприятна среда за потребителите и персонала.
	Предвид гореизложеното, считам че кандидатстването на Община Бургас с проектно предложение към Фонд „Социална закрила“ ще създаде възможност за подобряване на условията в социалните услуги „Център за временно настаняване 1 и 2“, без значително натоварване на общинския бюджет.
	Фонд „Социална закрила“ предоставя възможност за финансиране на проектни предложения  по Компонент 1 „Придобиване на дълготрайни активи, текущо поддържане на материалната база; изграждане на нова, реконструкция и модернизация на съществуващата материална база за предоставяне на социални услуги“. Максималното финансиране е до 36 800  /тридесет и шест хиляди и осемстотин/ евро с ДДС и съфинансиране от кандидата минимум 10 % /десет на сто/ от общия бюджет на проектното предложение. В изискуемите документи към проектното- предложение е необходимо да се представи решение на Общински съвет за съгласие, относно кандидатстването и осигуряването на собствени финансови средства.
	Въз основа на направеното пазарно проучване се предвижда бюджетът на проекта да е в размер на 36 800  /тридесет и шест хиляди и осемстотин/ евро с ДДС от Фонд „Социална закрила“ и 3 680 /три хиляди шестстотин и осемдесет/ евро, представляващи 10 % 
/десет на сто/ от общия бюджет на проекта- съфинансиране от страна на бенефициента.
	Предвид кратките срокове за изготвяне на проектното предложение от страна на Бенефициента , както и поради необходимостта от спазване на всички законови и административни процедури , е обосновано допускане на предварително изпълнение на настоящото решение на основание чл. 60, ал. 1  от АПК.
	С оглед гореизложеното и на основание чл. 21, ал.1, т. 8 и т.23 от Закона за местното самоуправление и местната администрация /ЗМСМА/, във връзка с чл. 27, ал. 1, т.7 от Закона за социалното подпомагане, предлагам Общински съвет - Бургас да приеме следните  

Р Е Ш Е Н И Я:

	1. Дава съгласие за кандидатстване на Община Бургас с проектно предложение „Ремонт и реконструкция на сградата на Център за временно настаняване 1 и 2“- гр. Бургас, кв. „Акациите“, ул. „Беласица“ № 6, към Фонд „Социална закрила“ по Компонент 1 „Придобиване на дълготрайни активи, текущо поддържане на материалната база; изграждане на нова, реконструкция и модернизация на съществуващата материална база за предоставяне на социални услуги“ .
	2. Дава съгласие Община Бургас да поеме ангажимент за осигуряване на финансови средства в размер на 3 680 /три хиляди шестстотин и осемдесет/ евро от общинския бюджет, сума представляваща изискуемото съфинансиране от страна на Община Бургас за целите по участие в целевата програма.
	3. На основание чл.60, ал.1 от АПК допуска предварително изпълнение на решението.

